cyanic-selkie/wikianc huggingface dataset:
สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์
พระโอรสและพระธิดา
นอกจากนี้ พระองค์ยังมีพระโอรสและพระธิดาที่ประสูติแต่หม่อมห้าม เป็นหม่อมเจ้าชาย 13 พระองค์ หม่อมเจ้าหญิง 16 พระองค์ คือ
ในบรรดาหม่อมห้ามของพระองค์ ปรากฏนามอยู่ท่านหนึ่งคือ หม่อมบุนนาค
ราชสกุลในกรมพระราชวังบวรสถานพิมุขมี 2 ราชสกุลคือ ปาลกะวงศ์ และ เสนีวงศ์ หม่อมเจ้าพระองค์อื่นที่มิใช่สายพระสัมพันธวงศ์เธอ กรมหลวงเสนีบริรักษ์ จะใช้ราชสกุลปาลกะวงศ์
ในวัฒนธรรมสมัยนิยม
มีนักแสดงผู้รับบท สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ได้แก่
ประเทศเอสโตเนียในโอลิมปิกฤดูหนาว 2018
ประเทศเอสโตเนีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกเอสโตเนียเป็นตัวแทนประเทศเอสโตเนียในการส่งนักกีฬาเข้าร่วมแข่งขันทั้งหมดจำนวน 22 คน ใน 6 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
Cossacks: European Wars
Cossacks: European Wars เป็นเกมส์สงครามวางแผน บนวินโดวส์ เขียนขึ้นโดยชาวยูเครน โดยบริษัท จีเอสซี เกมส์เวิลด์ วางจำหน่ายเมื่อวันที่ 24 เมษายน ค.ศ. 2001 เป็นเกมส์แบบ มุมมองไอโซเมตริก เนื้องเรื่องเป็นสงครามในช่วงยุค ศตวรรษที่ 17 และ ศตวรรษที่ 18 ของยุโรป
ไฟลท์ออฟเดอะบัมเบิลบี
ไฟลท์ออฟเดอะบัมเบิลบี (Flight of the Bumblebee) เป็นท่อนออร์เคสตราอินเทอร์ลูด จากผลงานประพันธ์ของนีโคไล ริมสกี-กอร์ซากอฟ เป็นท่อนบรรเลงสั้นๆ ปิดท้ายองก์ที่ 3 ของโอเปร่าเรื่อง The Tale of Tsar Saltan (Сказка о царе Салтане) ที่ริมสกี-คอร์ซาคอฟแต่งขึ้นในช่วง ค.ศ. 1899-1900 ดัดแปลงจากบทกวีของอเล็กซานเดอร์ ปุชกิน
เนื้อร้องในท่อนนี้กล่าวถึงเจ้าชายกวิดอน ซัลทาโนวิช ที่เป็นโอรสของพระเจ้าซาร์ ที่ถูกนกวิเศษเสกให้กลายเป็นผึ้ง แล้วบินจากไป เครื่องดนตรีที่บรรเลงในตอนนี้ เป็นการเล่นเลียนเสียงผึ้งบินหึ่งๆ
ไฟลท์ออฟเดอะบัมเบิลบี ต้องเล่นด้วยจังหวะเร็วติดต่อกัน ซึ่งต้องมีการฝึกฝนมาเป็นพิเศษ จึงนิยมใช้บรรเลงแสดงความสามารถเฉพาะตัวของนักดนตรี นักดนตรีที่เคยนำดนตรีท่อนนี้มาแสดง เช่น แม็กซิม มรวิทซา (Maksim Mrvica) นักเปียโนชาวโครเอเชีย, หลาง หลาง นักเปียโนชาวจีน ใช้เล่นสาธิตการใช้งานเครื่องไอแพด ในปี 2010 รวมถึงวงดนตรีฮาร์ดร็อกโมโนวอร์
ในช่วงทศวรรษ 1930 วอลต์ ดิสนีย์ได้เลือกไฟลท์ออฟเดอะบัมเบิลบี เป็นเพลงหนึ่งที่จะบรรจุในภาพยนตร์ แฟนเทเชีย แต่ได้ถูกคัดออก ต่อมาเพลงนี้ได้ปรากฏในภาพยนตร์แอนิเมชันเรื่อง Melody Time ในปี 1948 ในปี 2003 ถูกนำไปใช้ประกอบภาพยนตร์ คิลบิล ของเควนติน ทาแรนติโน
การประกวดเพลงยูโรวิชันปี 1981
การประกวดเพลงยูโรวิชันปี 1981 เป็นการประกวดร้องเพลงโดยจัดขึ้นที่เมืองดับลิน ประเทศไอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ Making Your Mind Up ขับร้องโดย Bucks Fizz ตัวแทนจากสหราชอาณาจักร
การออกอากาศ
สถานีวิทยุโทรทัศน์แห่งชาติไอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
ขนมครก
ขนมครก เป็นขนมไทยโบราณชนิดหนึ่ง ทำจากแป้งน้ำตาลและกะทิ แล้วเทลงบนเตาหลุม เวลาจะรับประทานต้องแคะออกมา เป็นแผ่นวงกลม แล้วมักวางประกบกันตอนรับประทาน เป็นขนมของไทยที่มีมาตั้งแต่โบราณ นอกจากนี้ยังพบในพม่า เรียก โมก หลีน-มะย้า แปลว่า ขนมผัว-เมีย ลาว เรียก ขนมคก และอินโดนีเซีย ชาวอินโดนีเซียเรียกว่า เซอราบี (serabi)
ประวัติ
มีหลักฐานว่าขนมครกเป็นที่นิยมแพร่หลายมาตั้งแต่สมัยอยุธยา มีการทำเตาขนมครกขายตั้งแต่ยุคนั้น ขนมครกแต่เดิมใช้ข้าวเจ้าแช่น้ำ โม่รวมกับหางกะทิ ข้าวสวย และมะพร้าวทึนทึกขูดฝอย ผสมเกลือเล็กน้อยใช้เป็นตัวขนม ส่วนหน้าของขนมครกเป็นหัวกะทิ ขนมครกชาววังจะมีการดัดแปลงหน้าขนมครกให้แปลกไปอีก เช่น หน้ากุ้ง (แบบเดียวกับข้าวเหนียวหน้ากุ้ง) หน้าไข่ หน้าหมู (แบบเดียวกับไส้ปั้นสิบ) หน้าเผือก หน้าข้าวโพด หน้าต้นหอม
ขนมครกมอญ
เป็นขนมเก่าแก่ของชาวมอญ ปัจจุบันเหลือที่ชุมชนมอญตำบลเกาะเกร็ด อำเภอปากเกร็ด จังหวัดนนทบุรีเพียงแห่งเดียว ใช้ข้าวเหนียวดิบแช่น้ำจนชุ่มมาละเลงในเบ้าขนมครก ไส้เป็นมะพร้าวทึนทึกขูด น้ำตาลทรายและงาคั่ว เคล้าให้เข้ากัน
ขนมครกชาววัง
เป็นขนมครกที่เทแป้งลงในเบ้าให้ติด ๆ กัน และมีหน้าหยอด หลากหลาย เช่น เผือก มัน ฝอยทอง ฯลฯ เวลาสุกจะร่อนออกมา แล้วจึงตัดแบ่งออกรับประทาน
รายชื่อผลงานอัลบั้มเพลงของเซลีน ดิออน
หน้านี้เป็นรายชื่ออัลบั้มเพลงของเซลีน ดิออน สำหรับรายชื่อซิงเกิลของเซลีน ดิออน ดูบทความที่ ผลงานซิงเกิลของเซลีน ดิออน
อันดับสูงสุด
ตารางต่อไปนี้บรรจุชื่ออัลบั้มและตำแหน่งในชาร์ตใน สหรัฐอเมริกา 🇺🇸, แคนาดา 🇨🇦, สหราชอาณาจักร 🇬🇧, ไอร์แลนด์ 🇮🇪, ฝรั่งเศส 🇫🇷, สวิตเซอร์แลนด์ 🇨🇭, เยอรมนี 🇩🇪, ออสเตรีย 🇦🇹, เนเธอร์แลนด์ 🇳🇱, เบลเยี่ยม 🇧🇪, นอร์เวย์ 🇳🇴, สวีเดน 🇸🇪, อิตาลี 🇮🇹, ยุโรป, ออสเตรเลีย 🇦🇺, นิวซีแลนด์ 🇳🇿, ญี่ปุ่น 🇯🇵, และ ชาร์ตเพลงสากลของโลก
หมายเหตุ: อัลบั้มภาษาฝรั่งเศสช่วง ค.ศ. 1980 - 1989 จำหน่ายในรัฐเกแบ็ก หริอประเทศฝรั่งเศส เท่านั้น
อัลบั้มอื่นๆ
ยังมีอัลบั้มที่รวมรวมเพลงภาษาฝรั่งเศสซึ่งเป็นเพลงยุคต้นๆ ของเซลีน ดิออน ออกจำหน่ายในช่วง ค.ศ. 1990 - 1999 ซึ่งบางอัลบั้มได้รับการรับรองสถานพจากชาร์ต (โดยไม่มีการโปรโมตอัลบั้ม)
สถานะและยอดขาย
หมายเหตุ:
วอลเลย์บอลหญิงทีมชาติตรินิแดดและโตเบโก
วอลเลย์บอลหญิงทีมชาติตรินิแดดและโตเบโก (Trinidad and Tobago women's national volleyball team) เป็นตัวแทนของประเทศตรินิแดดและโตเบโก
ศูนย์ศึกษาการอพยพแห่งนิวยอร์ก
ศูนย์ศึกษาการอพยพ (Center for Migration Studies, CMS) เป็นองค์การไม่แสวงหาผลกำไร จัดตั้งขึ้นเพื่อจุดประสงค์ในการศึกษาและค้นคว้า การอพยพของบุคคลต่างชาติเข้ามาในสหรัฐ โดยผลงานวิจัยมีการตีพิมพ์ในรูปแบบหนังสือและวารสาร องค์การก่อตั้งใน พ.ศ. 2507 สำนักงานใหญ่ตั้งอยู่ที่นครนิวยอร์ก ในรัฐนิวยอร์ก สหรัฐ
วัดโคกโพธิ์กุญชร
วัดโคกโพธิ์เทพกุญชร ตั้งอยู่ที่ตำบลตะลุง อำเภอเมืองลพบุรี จังหวัดลพบุรี สันนิษฐานว่าสร้างขึ้นในสมัยกรุงศรีอยุธยาตอนปลาย ต่อมาจึงกลายเป็นวัดร้าง ครั้นถึงประมาณปี พ.ศ. 2367 ในสมัยรัชกาลที่ 3 ประชาชนได้ร่วมใจกันบูรณะวัดขึ้นมาอีกครั้ง และเป็นวัดที่มีพระภิกษุจำพรรษามาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2515
สิงสำคัญภายในวัด คือ พระอุโบสถ เป็นอาคารก่ออิฐถือปูน ที่หน้าบันพบร่องรอยการประดับด้วยเครื่องถ้วย และมีพระเจดีย์ทั้งหมด 12 องค์ เป็นเจดีย์รายขนาดย่อมอยู่ด้านข้างและด้านหน้า และได้ขึ้นทะเบียนเป็นโบราณสถาน ประกาศในทะเบียนราชกิจจานุเบกษา เล่มที่ 117 ตอน 104ง 9 ตุลาคม 2543
โรแบร์โต มันชีนี
โรแบร์โต มันชีนี (Roberto Mancini) เกิดเมื่อวันที่ 27 พฤศจิกายน ค.ศ. 1964 เป็นอดีตนักฟุตบอลและผู้จัดการทีมชาวอิตาลี เขาเคยเป็นผู้จัดการทีมชาติอิตาลี
ในฐานะนักฟุตบอล เขาเป็นที่รู้จักในฐานะนักฟุตบอลในสโมสรฟุตบอลซัมป์โดรีอา เขาลงแข่งในลีก 550 นัด และช่วยให้ทีมชนะการแข่งขันในเซเรียอา และได้ถ้วยกอปปาอีตาเลีย 4 ครั้ง และยูฟ่าคัพวินเนอร์สคัพ 1 ครั้ง ในการลงแข่งให้กับฟุตบอลทีมชาติอิตาลี 36 นัด
หลังจากมันชีนีคุมทีมแมนเชสเตอร์ซิตีได้แชมป์พรีเมียร์ลีกเป็นครั้งแรกในรอบ 44 ปี ในฤดูกาล 2011-2012 แล้วในฤดูกาล 2012-2013 แมนเชสเตอร์ซิตีกลับไม่ประสบความสำเร็จในฤดูกาลนี้ โดยตำแหน่งแชมป์พรีเมียร์ลีกก็ตกเป็นของแมนเชสเตอร์ยูไนเต็ด ทีมคู่แข่งร่วมเมืองโดยที่ยังไม่จบฤดูกาล อีกทั้งเมื่อชิงเอฟเอคัพกับ วีแกนแอธเลติก ทีมที่มีขนาดเล็กกว่าที่เพิ่งจะเคยเข้าชิงแชมป์ถ้วยใบนี้ก็ตกเป็นฝ่ายพ่ายแพ้ไป 0-1 ดังนั้นผู้บริหารทีมจึงมีมติปลดเขาออกจากตำแหน่งผู้จัดการทีมในช่วงปลายก่อนจบฤดูกาล
แหล่งข้อมูลอื่น
1964
วัดพระธาตุดอยปูเข้า
วัดพระธาตุดอยปูเข้า (หรือ วัดพระธาตุดอยภูเข้า, วัดพระธาตุดอยภูข้าว) เป็นวัดและโบราณสถานที่สร้างในสมัยหิรัญนครเงินยาง ตั้งอยู่ในอำเภอเชียงแสน จังหวัดเชียงราย ไม่ไกลจากบริเวณพรมแดนสามเหลี่ยมทองคำ สามารถชมทิวทัศน์ได้จากบริเวณของวัด
ตามตำนานได้เล่าว่าพระยาลาวจังราช (บางตำนานสะกดว่า ลาวจง) ปฐมกษัตริย์แห่งหิรัญนครเงินยาง มีพระราชโอรสสามพระองค์ คือ ลาวก่อ (บางตำนานเขียนว่า ลาวครอบ) ลาวเกื้อ (บางตำนานเขียนว่า ลาวช้าง) และ ลาวเก้า (บางตำนานสะกดว่า ลาวเกล้า) มีครั้นหนึ่งพระราชโอรสทั้งสามพระองค์ได้เสด็จท่องเที่ยวและพบปูขนาดใหญ่ตัวหนึ่ง จึงพากันไล่จับ แต่ปูตัวนั้นได้หนีเข้ารูไป ลาวก่อและลาวเกื้อจึงรับสั่งให้ลาวเก้านั่งรออยู่ที่ห้วยระหว่างที่ทั้งสองพระองค์จะตามหาปูยักษ์ตัวนั้น เมื่อลาวเก้ารออยู่นานจึงเสด็จกลับไปทูลพระบิดา พระบิดาทรงเห็นว่าโอรสทั้งสามไม่รักใคร่สมานกัน หากอยู่ด้วยกันคงไม่เป็นสุข จึงได้มีรับสั่งให้ลาวก่อ (ลาวครอบ) ครองเมืองกวาง (บางตำนานระบุว่าคือ เชียงของ), ลาวเกื้อ (ลาวช้าง) ครองเมืองผาลานผานอง (บางตำนานระบุว่าคือ เมืองยอง) และ ส่วนลาวเก้า (ลาวเกล้า) ให้ครองเมืองของพระองค์เองคือหิรัญนครเงินยาง หลังสถาปนาขึ้นครองราชย์ลาวเก้าได้สถาปนาพระนามขึ้นว่า พระยาลาวเก้าแก้วเมืองมา เสด็จขึ้นครองราชย์เป็นกษัตริย์พระองค์ที่ 2 ของหิรัญนครเงินยาง เพื่อรำลึกถึงเหตุการณ์ดังกล่าว พระองค์ได้ทรงสร้างพระเจดีย์บนดอยที่ปูยักษ์ตัวดังกล่าวหนีไปในราวปี พ.ศ. 1302 จึงเป็นที่มาของวัดพระธาตุดอยปูเข้า
กองทุนสหประชาชาติเพื่อการพัฒนาสตรี
กองทุนสหประชาชาติเพื่อการพัฒนาสตรี (United Nations Development Fund for Women) หรือรู้จักในชื่อ ยูนิเฟม (UNIFEM, มาจากภาษาฝรั่งเศส "Fonds de développement des Nations unies pour la femme") ก่อตั้งขึ้นเมื่อเดือนธันวาคม พ.ศ. 2519 เดิมเพื่อเป็นกองทุนตามความสมัครใจ (voluntary fund) ของทศวรรษเพื่อสตรีสหประชาชาติในปีสตรีสากล (พ.ศ. 2518) ทำหน้าที่สนับสนุนด้านการเงินและเทคนิคแก่โครงการและยุทธศาสตร์นวัตกรรมซึ่งสนับสนุนสิทธิมนุษยชน การมีส่วนร่วมทางการเมืองและความมั่นคงทางเศรษฐกิจของสตรี หลังจากนั้นเป็นต้นมา กองทุนฯ ได้สนับสนุนการมีบทบาทของสตรีและความเท่าเทียมทางเพศผ่านสำนักงานโครงการและประสานกับองค์การสตรีในภูมิภาคหลักของโลก งานในด้านงบประมาณที่ตอบสนองเชิงมิติหญิงชาย (gender responsive budget) เริ่มขึ้นใน พ.ศ. 2539 ในภูมิภาคแอฟริกาใต้ และได้ขยายไปยังแอฟริกาตะวันออก, เอเชียตะวันออกเฉียงใต้, เอเชียใต้, อเมริกากลาง และภูมิภาคเทือกเขาแอนดีส กองทุนฯ ทำงานเพื่อเพิ่มความตระหนักในงบประมาณที่ตอบสนองเชิงมิติหญิงชายทั่วระบบสหประชาชาติ ว่าเป็นเครื่องมือเสริมสร้างการจัดการทางเศรษฐกิจ (economic governance) ในทุกประเทศ
ยูนิเฟมเคยเป็นส่วนหนึ่งของกลุ่มพัฒนาแห่งสหประชาชาติ แต่บทบาทของกลุ่มฯ ปัจจุบันถูกโอนไปยังองค์การสืบทอด คือ องค์การเพื่อสตรีแห่งสหประชาชาติ (UN Women)
ในวันที่ 26 มกราคม พ.ศ. 2549 ยูนิเฟมได้เลือก นิโคล คิดแมน นักแสดงชาวอเมริกันเป็นทูตมิตรภาพขององค์การ
รูมาติซึม
รูมาติซึม หรือ รูมาติสซั่ม (Rheumatism) หรือ โรครูมาติก (Rheumatic disorder) เป็นคำกว้าง ๆ หมายถึงปัญหาทางการแพทย์ที่เกิดกับข้อต่อและเนื้อเยื่อเกี่ยวพัน วิชาที่ศึกษาและการรักษาความผิดปกตินี้เรียกว่าวิทยารูมาติก (Rheumatology)
เลกาโปรปรีมาดีวีซีโอเน
เลกาโปรปรีมาดีวีซีโอเน (Lega Pro Prima Divisione) หรือดิวิชั่น 2 เป็นลีกฟุตบอลของอิตาลี ก่อตั้งขึ้นเมื่อปี 1935
สะพานหก
บทความนี้หมายถึงสะพานหกในพื้นที่แขวงพระบรมมหาราชวังและแขวงศาลเจ้าพ่อเสือ เขตพระนคร กรุงเทพมหานคร ในความหมายอื่น ดูที่: สะพานยก
สะพานหก เป็นสะพานที่สร้างข้ามคลองคูเมืองเดิม ตั้งอยู่ในแขวงพระบรมมหาราชวังและแขวงศาลเจ้าพ่อเสือ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในประเทศเนเธอร์แลนด์ สร้างในรัชสมัยพระบาทสมเด็จพระจอมเกล้าเจ้าอยู่หัวต่อเนื่องถึงรัชสมัยพระบาทสมเด็จพระจุลจอมเกล้าเจ้าอยู่หัว มีลักษณะพิเศษคือสามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ
แต่ได้ทรุดโทรมไปตามกาลเวลา
สะพานหกที่เชื่อมระหว่างถนนอัษฎางค์กับถนนราชินีมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม
สะพานหกเดิมเป็นสะพานไม้และได้ทรุดโทรมไปตามกาลเวลา ต่อมาในช่วงฉลองกรุงรัตนโกสินทร์ครบ 200 ปี ใน พ.ศ. 2525 ทางรัฐบาลได้ดำเนินการสร้างสะพานหกใกล้วัดราชบพิธสถิตมหาสีมารามขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์ ในขณะที่กรมศิลปากรขึ้นทะเบียนสะพานหกหลังกระทรวงกลาโหมเป็นโบราณสถานเมื่อ พ.ศ. 2540
มอลต์
ประวัติ
ในอาณาจักรเปอร์เซีย (Persian) มีข้าวมอลต์ที่รสชาติหวานทำมาจากต้นอ่อนของข้าวสาลี เรียกว่า Samanu ซึ่งในประเทศอิหร่าน เรียกว่า Samanak ประเทศอุซเบก เรียกว่า sumalak โดยเมื่อก่อนนี้จะมีการเตรียมข้าวมอลต์ไว้สำหรับเลี้ยงฉลองปีใหม่ ซึ่งนำมอลต์ใส่ลงในหม้อขนาดใหญ่ (kazan) ผู้คนในอาณาจักรก็จะนำมอลต์มาใส่ในจานหรือชามเพื่อเป็นสัญลักษณ์ความเป็นบาปซึ่งเป็นความเชื่อของผู้คนในสมัยนั้น วัฒธรรมของผู้หญิงในสมัยนั้นจะใช้เวลาช่วงตอนเย็นและช่วงกลางคืนไว้สำหรับปรุงอาหาร ช่วงเวลากลางวันมีการร้องเพลงที่มีเนื้อหาเกี่ยวกับ มอลต์ หรือ Samanu
มอลต์ถูกนำมาใช้เป็นส่วนผสมของเบียร์มาตั้งแต่สมัยโบราณ เช่น ในอียิปต์ (Ancient Egyptian cuisine) รวมถึงชาวสุเมเรียน และจีน
การทำมอลต์
1. นำข้าวบาร์เลย์แช่น้ำที่มีอุณหภูมิประมาณ 45 องศาเซลเซียส เพื่อให้เมล็ดได้รับความชื้นกับออกซิเจน จะทำให้เซลล์ของเมล็ดได้รับการกระตุ้น เกิดการงอกของรากอ่อนและใบอ่อน
2. ถ่ายน้ำออก จากนั้นนำเมล็ดข้าวบาร์เลย์ไปผึ่งบนตะแกรง มีการเป่าลมที่มีอุณหภูมิประมาณ 18 องศาเซลเซียส ในช่วงนี้รากอ่อนและใบอ่อน จะงอกออกจากเมล็ด ทิ้งไว้ให้มีการงอกของรากก่อน ยาวประมาณ 2 ใน 3 ถึง 3 ใน 4 ของเมล็ด
3. นำเมล็ดข้าวไปอบแห้งอย่างช้า ๆ ที่อุณหภูมิประมาณ 5 องศาเซลเซียส ข้าวที่อบเสร็จแล้ว เรียกว่า ข้าวมอลต์ ชนิดของข้าวมอลต์จะขึ้นอยู่กับอุณหภูมิของการอบ
องค์ประกอบ
มอลต์ที่ได้จากการสกัด มีองค์ประกอบหลัก ๆ คือ คาร์โบไฮเดรตซึ่งเป็นชนิดน้ำตาลมอลโตสมีปริมาณค่อนข้างสูง เพราะมอลต์ถูกสกัดมาจากธัญพืชซึ่งยังมีปริมาณโปรตีนถึง 6% และมีองค์ประกอบอื่น ๆ อีก เช่น กรดอะมิโน วิตามิน และแร่ธาตุ องค์ประกอบต่าง ๆ ที่อยู่ในมอลต์ยังช่วยเพิ่มคุณค่าทางโภชนาการให้กับมอลต์ และน้ำตาลมอลโตสซึ่งเป็นสารให้ความหวานสำหรับใช้เป็นอาหารยีสต์ที่ใช้ในการย่อยองค์ประกอบของมอลต์และยังเป็นสารที่ทำให้เกิดสีน้ำตาลของมอลต์
การใช้ประโยชน์
1.อุตสาหกรรมการผลิตเบียร์ มอลต์ที่ผลิตได้ทั้งหมดส่วนใหญ่ จะถูกนำไปใช้ผลิตเบียร์ ซึ่งในการผลิตเบียร์นั้น มอลต์จะถูกนำไปต้มอุ่นกับน้ำในถังทองแดงขนาดใหญ่ แล้วกรองเอากากมอลต์ออก จากนั้นนำไปเติมดอกฮอพ (hop) นำไปต้มและกรองเอาโปรตีนที่ไม่ละลายออก นำของเหลวที่ได้ไปหมักด้วยเชื้อยีสต์ เมื่อหมักบ่มได้ที่แล้วนำไปกรอง จากนั้นบรรจุใส่ขวดเพื่อจำหน่ายต่อไป
2.อุตสาหกรรมผลิตแอลกอฮอล์ประเภทกลั่น ประมาณ 10% ของมอลต์ที่ผลิตได้ จะถูกนำไปผลิตเครื่องดื่มแอลกอฮอล์และผลิตวิสกี้
4.อุตสาหกรรมเคมีภัณฑ์ มอลต์ถูกนำไปใช้กับผลิตภัณฑ์ทางเคมีต่าง ๆ เพื่อการแพทย์ สิ่งทอและงานวิจัยทางวิทยาศาสตร์ เช่น ผสมในเชื้อโรค
ลูฏ
ลูฏ (لوط لوط) หรือที่เรียกว่า โลท ในพันธสัญญาเดิม เป็นนบีของอัลลอฮ์ ในคัมภีร์กุรอาน ตามความเชื่อของอิสลาม ลูฏเกิดที่เมืองฮัรรอน และใช้ชีวิตวัยเยาว์ในเมืองอูร ต่อมาได้อพยพไปยังคานาอัน กับ นบีอิบรอฮีม ลุงของท่าน ท่านถูกส่งไปยังเมืองสะดูมและอะมูเราะห์ ในฐานะนบี และได้รับคำสั่งให้เทศนาแก่ชาวเมืองในเรื่องเตาฮีด และความบาปของการรักร่วมเพศ และการกระทำที่รุนแรง และตัณหาของบรรดาผู้คน
แม้ว่านบีลูฏไม่ได้เกิดท่ามกลางผู้คนที่เขาถูกส่งไปประกาศด้วย แต่ชาวเมืองสะดูทยังคงถูกมองว่าเป็น "พี่น้อง" ของเขาในอัลกุรอาน เช่นเดียวกับเรื่องราวในพระคัมภีร์ คัมภีร์กุรอานกล่าวว่า สาส์นของลูฏถูกเพิกเฉยโดยชาวเมือง และเมืองสะดูมและอะมูเราะห์ก็ถูกทำลาย ในเวลาต่อมา ตามธรรมเนียมแล้วการทำลายล้างเมืองถือเป็นการเตือนถึงการ รักร่วมเพศในอิสลาม รวมถึงสิ่งอื่น ๆ
ในขณะที่อัลกุรอานไม่ได้ให้รายละเอียดเกี่ยวกับชีวิตในภายหลังของนบีลูฏ อิสลามถือว่าเป็นนบี ทุกคนเป็นตัวอย่างของ ‘ ความชอบธรรม ' ทางศีลธรรม และจิตวิญญาณ
บริบทในอัลกุรอาน
นบีลูฏถูกอ้างถึงในอัลกุรอานค่อนข้างมาก สาส์นเหล่านี้หลายตอนกล่าวถึงการเล่าเรื่องของนบีลูฏในสายของบรรดานบีที่สืบต่อกันมา รวมทั้งนบีนูห์ นบีฮูด นบีศอลิห์ และนบีชุอัยบ์ นักวิชาการอิสลาม ระบุว่านบีเหล่านี้เป็นตัวแทนของวัฏจักรเริ่มต้นของการเผยแพร่สาส์นตามที่อธิบายไว้ในอัลกุรอาน เรื่องเล่าเหล่านี้มักจะเป็นไปตามรูปแบบที่คล้ายคลึงกัน: นบีถูกส่งไปยังกลุ่มชนหนึ่ง กลุ่มชนนั้นไม่สนใจคำเตือนของเขาแทนที่จะขู่เขาด้วยการลงโทษ อัลลอฮ์ทรงบัญชาให้นบีออกไปกับผู้ศรัทธาของเขา กลุ่มชนและผู้คนในกลุ่มชน ถูกทำลายด้วยการลงโทษในเวลาต่อมา ในที่อื่น ๆ ในอัลกุรอาน มีการกล่าวถึงนบีลูฏควบคู่ไปกับนบีอิสมาอีล นบีอัลยะสะอ์ และนบียูนุส ในฐานะผู้ที่พระเจ้าโปรดปรานเหนือประชาชาติ
เรื่องเล่าอัลกุรอาน
คัมภีร์อัลกุรอานระบุว่าวันหนึ่ง กลุ่มมะลาอิกะฮฺ มาเยี่ยมอับราฮัมในฐานะแขกโดยแปลงกายเป็นชายหนุ่ม เพื่อแจ้งให้ท่านทราบว่าซาเราะห์ ภรรยาของเขาตั้งท้องและให้กำเนิดนบีอิสหาก ขณะที่อยู่ที่นั่น พวกเขายังบอกท่านว่าพวกเขาถูกส่งมาจากอัลลอฮ์ไปยัง "คนบาป" ของนบีลูฏ เพื่อทำลายพวกเขา  ด้วย "หินก้อนดิน" นบีลูฏและบรรดาผู้ศรัทธาในตัวเขาจะต้องรอดชีวิต แต่ภรรยาของเขาจะต้องตายในความพินาศ โดยมลาอิกะฮ์จะกล่าวว่า "นางอยู่ในหมู่ผู้ล้าหลัง"  อัลกุรอานยังกล่าวถึง ภรรยาของนบีลูฏว่าเป็น "ตัวอย่างของผู้ปฏิเสธศรัทธา" เนื่องจากนาง แต่งงาน กับชายผู้ชอบธรรมแต่ปฏิเสธที่จะเชื่อในสาส์นของท่าน และด้วยเหตุนี้จึงถูกตัดสินลงนรก
ผู้คนในเมืองละเมิดขอบเขตของอัลลอฮ์ ตามคัมภีร์อัลกุรอาน บาปของพวกเขารวมถึงการไม่ต้อนรับแขกและการปล้น พวกเขาเกลียดคนแปลกหน้าและปล้นนักเดินทาง นอกเหนือจากการข่มเหงรังแกและการข่มขืนอื่น ๆ มันเป็นบาปของพวกเขาจาก การประพฤติผิดทางเพศ เช่นกัน ซึ่งถูกมองว่าร้ายแรงเป็นพิเศษ โดยนบีลูฏได้ตำหนิพวกเขาอย่างมากที่เข้าหาผู้ชายด้วยความต้องการทางเพศแทนที่จะเป็นผู้หญิง นบีลูฏบอกและพยายามช่วยพวกเขาให้ละทิ้งวิถีทางบาปของพวกเขา แต่พวกเขาเยาะเย้ยเขา และขู่ว่าจะขับไล่เขาออกจากเมือง นบีลูฏได้ดุอาอ์ต่ออัลลอฮ์และวิงวอนขอความรอดจากผลของการกระทำบาปของพวกเขา
จากนั้นมลาอิกะฮ์สามองค์ปลอมตัวเป็นชายรูปหล่อมาหานบีลูฏในฐานะแขก ท่านเสียใจเพราะรู้สึกว่าไม่มีความสามารถที่จะปกป้องพวกเขาจากชาวเมือง ชาวเมืองเมื่อรู้ว่ามีผู้มาเยี่ยมเยียนจึงขอให้นบีลูฏมอบแขกของท่านให้ เป็นทุกข์และกลัวว่าพวกเขาจะได้รับพระพิโรธของอัลลอฮ์ ท่านแนะนำให้พวกเขาแต่งงานกับลูกสาวของท่านที่ค่อนข้างถูกต้องตามกฎ เป็นทางเลือกที่เคร่งศาสนาและบริสุทธิ์กว่าความปรารถนาที่ผิดกฎของพวกเขา และอาจเป็นแหล่งของการนำทาง แต่พวกเขาไม่ลดละและตอบว่า "ท่านทราบดีว่าเราไม่ต้องการบุตรสาวของท่าน ท่านรู้ดีว่าเราต้องการอะไร!", หมายถึงแขกชายของท่าน
อิบนุ กะษีร, กุรฏุบีย์ และเฏาะบารีย์ นักตัฟซีรไม่ได้อ่านว่า 'บุตรสาว' เพื่อหมายถึงบุตรสาวตามตัวอักษรของนบีลูฏ พวกเขาโต้แย้งว่าเนื่องจากนบีเป็นเหมือนบิดาของชนชาติของเขา นบีลูฏจึงชี้นำผู้ทำความชั่วให้ละทิ้งบาปของตนและมีส่วนร่วมในความสัมพันธ์ที่ดีและเคร่งศาสนากับบุตรสาวในประเทศ ซึ่งก็คือผู้หญิงโดยทั่วไป
มะลาอิกะฮ์จึงเปิดเผยตัวตนที่แท้จริงของพวกเขาต่อนบีลูฏและกล่าวกับท่านว่า "เราอยู่ที่นี่ เพื่อช่วยเหลือท่านและผู้ศรัทธาของท่าน เว้นแต่ภรรยาของท่าน เธอคือผู้ที่ล้าหลัง" มะลาอิกะฮ์แนะนำให้นบีลูฏออกจากเมืองในตอนกลางคืนโดยบอกเขาว่าอย่าหันหลังกลับ ด้วยการรักษาความเชื่อของท่านในอัลลอฮ์ นบีลูฏจึงออกจากเมืองท่ามกลางความมืดมิดพร้อมกับพาผู้ศรัทธาของเขาและสมาชิกในครอบครัวที่ศรัทธา รุ่งเช้าก็มาถึง และกฤษฎีกาของพระเจ้าก็ผ่านไป เมื่ออัลกุรอานอ่านว่า “เราได้พลิกแผ่นดิน และโปรยกำมะถันลงมาบนพวกเขาจนแข็งเหมือนดินเผา กระจายเป็นชั้น ๆ ” และด้วยเหตุนี้ ถูกผนึกชะตากรรมของเมืองแฝด ตกอยู่ในความพินาศและความสิ้นหวัง และเป็นจุดจบของอารยธรรมแห่งเมืองสะดูมและเมืองอะมูเราะห์
รักร่วมเพศ
สำนักหลักนิติศาสตร์อิสลามทุกแห่งระบุว่าการรักร่วมเพศเป็นบาป โดยส่วนหนึ่งมาจากเรื่องราวของนบีลูฏ เนื่องจากอัลกุรอานระบุว่านบีลูฏตำหนิกลุ่มชนของท่านที่มีเพศสัมพันธ์กับผู้ชาย นอกเหนือไปจากการพยายามทำร้ายคนแปลกหน้า เหตุการณ์นี้จึงถูกมองว่าเป็นการแสดงให้เห็นถึงการไม่ยอมรับทั้งการข่มขืนและการรักร่วมเพศของอิสลาม การต่อสู้ของนบีลูฏกับผู้คนในเมืองถูกมองว่าเกี่ยวข้องกับการรักร่วมเพศโดยทั่วไปหรือเฉพาะการมีเพศสัมพันธ์ทางทวารหนักของรักร่วมเพศ การตีความเหล่านี้บางครั้งขยายกว้างออกไปเพื่อประณามการรักร่วมเพศที่นอกเหนือไปจากการกระทำทางร่างกาย รวมถึงอารมณ์ทางจิตใจและสังคม
อนุสาวรีย์
ชาวมุสลิมหลายคนเชื่อว่าบนีนะอีม ในปาเลสไตน์ เป็นที่ตั้งของหลุมฝังศพของนบีลูฏในใจกลางเมือง สุสานตั้งอยู่ภายในมัสยิด รูปสี่เหลี่ยมผืนผ้าที่มีศาลชั้นในและหออะซาน ทับหลังของประตูด้านเหนือของมัสยิดสร้างจากหินที่มีอายุเก่าแก่ถึงยุคไบแซนไทน์ ซึ่งอาจมีโบสถ์ตั้งอยู่ที่บริเวณนั้น ความสัมพันธ์ของบะนีนะอีมกับนบีลูฏมีมาก่อนอิสลาม เนื่องจากผลงานของนักวิชาการคาทอลิก นักบุญเจอโรม ในศตวรรษที่ 4 ระบุว่าหลุมฝังศพตั้งอยู่ในเมืองชื่อ Capharbaricha ซึ่งน่าจะเป็นชื่อเดิมของบนีนะอีม
ตามความเชื่อถือว่าหลุมฝังศพของบุตรสาวของท่านตั้งอยู่บนเนินเขาใกล้เคียง ทางตะวันออกเฉียงใต้ของบนีนะอีม เป็นมะกอมอุทิศให้กับนบีลูฏ ซึ่งรู้จักกันในชื่อ มะกอม อันนบียะกีน ("ศาลเจ้าแห่งผู้เผยพระวจนะผู้ซื่อสัตย์") ตำนานท้องถิ่นอ้างว่า นบีลูฏ สวดอ้อนวอน ณ สถานที่นั้น และรอยเท้าของท่านยังคงปรากฏให้เห็นบนก้อนหินที่นั่น  รอยเท้าของนบีและผู้ศักดิ์สิทธิ์อื่นๆ ที่ถูกกล่าวหาคล้ายกันพบได้ที่มะก็อมอิสลามทั่วตะวันออกกลาง
เวิลด์บีชเกมส์ 2019
เวิลด์บีชเกมส์ 2019 (2019 World Beach Games; 2019 ألعاب شاطئ العالم) หรือ "กีฬาชายหาดโลก" มีชื่อทางการว่า "ANOC World Beach Games Qatar 2019" หรือ "กาตาร์ 2019" เป็นการแข่งขันกีฬาหลายชนิดระดับนานาชาติที่จัดขึ้นโดยสมาคมคณะกรรมการโอลิมปิกแห่งชาติ (ANOC) ครั้งเป็นการจัดการแข่งขันเวิลด์บีชเกมส์ครั้งแรก จัดขึ้น 5 วัน ระหว่างวันที่ 11 ถึง 16 ตุลาคม ค.ศ. 2019 ที่โดฮา ประเทศกาตาร์ พิธีเปิดจัดขึ้นในวันที่ 12 ตุลาคม
แต่เดิมนั้นกำหนดจัดขึ้นในซานดิเอโก สหรัฐ แต่เมื่อวันที่ 30 พฤษภาคม 2016 ได้ประกาศว่าประสบปัญหาการเงินจึงต้องจัดหาเจ้าภาพใหม่
ในวันที่ 14 มิถุนายน ค.ศ. 2019 กาตาร์ ได้รับการประกาศให้เป็นเข้าภาพ เวิลด์บีชเกมส์ 2019
ชนิดกีฬา
ตัวเลขในวงเล็บ หมายถึง จำนวนการแข่งขันรายการเหรียญรางวัลในแต่ละสาขาที่แยกจากกัน
ประเทศที่เข้าร่วมแข่งขัน
ประเทศที่เข่าร่วมแข่งขันครั้งนี้มี 97 ประเทศจากทั้งหมด 206 ประเทศ ดังนี้ :
ตารางสรุปเหรียญรางวัล
ในเดือนกุมภาพันธ์ พ.ศ. 2564 นักกีฬาที่คว้าเหรียญรางวัล 2 คน (คนหนึ่งจากอิหร่านและอีกคนหนึ่งจากไนจีเรีย) ถูกตัดสินว่ามีความผิดในความผิดเกี่ยวกับสารกระตุ้นที่เกิดขึ้นในการแข่งขัน พวกเขาถูกปลดเหรียญรางวัลซึ่งถูกจัดสรรใหม่ในภายหลัง
คียอแซร์
คียอแซร์ เป็นเมืองในเทศมณฑลซอรีของจังหวัดมอแซนแดรอน ประเทศอิหร่าน เมืองนี้ตั้งอยู่ห่างจากเมืองซอรีไปทางใต้ 70 กิโลเมตร ในปี พ.ศ. 2559 มีประชากร 3,384 คน ซึ่งแสดงถึงจำนวนประชากรที่ลดลงเมื่อเทียบกับปีที่ผ่านมา
สังฆาฏิ
สังฆาฏิ แปลว่า ผ้าซ้อนนอก, ผ้าทาบ เป็นชื่อเรียกผ้าผืนหนึ่งในจำนวน 3 ผืน หรือไตรจีวรของพระคือ จีวร สบง สังฆาฏิ
สังฆาฏิ คือผ้าที่ซ้อนทับจีวรอีกชั้นหนึ่งทำนองเป็นผ้าคลุมสำหรับป้องกันความหนาวในฤดูหนาว เมื่อห่มทาบจีวรก็จะเป็นผ้าสองชั้น ทำให้อบอุ่นขึ้นเมื่อห่ม จึงเรียกว่า ผ้าสังฆาฏิ (ผ้าซ้อน, ผ้าทาบ)
สังฆาฏิแท้จริงแล้วเป็นผ้าสารพัดประโยชน์ เช่น ห่มแทนจีวร ทำเป็นผ้ากันแดดได้ เป็นต้น
ในประเทศไทย สังฆาฏิ ปัจจุบันพระสงฆ์ไม่ได้ใช้ห่มซ้อนกับจีวรเหมือนก่อน ด้วยอยู่ในในถิ่นที่อากาศไม่หนาวจนเกินไป แต่พับแล้วพาดเก็บไว้บนบ่าเพื่อความสะดวกในเวลาเดินทาง จนกลายเป็นผ้าพาดบ่าตามปกติไป
บ่อลุกลัก
บ่อลุกลัก (bò lúc lắc) หรือ ฬกฬัก [ลก-ลัก] (ឡុកឡាក់) เป็นอาหารที่ทำจากเนื้อวัวซึ่งได้รับอิทธิพลจากอาหารฝรั่งเศส โดยลักษณะของอาหารนี้ในเวียดนามและกัมพูชาต่างกันเล็กน้อย ในเวียดนามจะหั่นเนื้อวัวเป็นลูกเต๋า หมักกับกระเทียม น้ำปลา ซอสถั่วเหลือง ซีอิ๊วดำ น้ำมันหอย นำไปผัดให้สุกด้วยไฟแรง นิยมกินกับผักน้ำ ผักกาดหอม หอมดอง กระเทียมดอง และข้าวผัดซอสมะเขือเทศ ส่วนในกัมพูชาจะแล่เนื้อวัวให้เป็นชิ้นบาง ๆ ผัดกับซอสมะเขือเทศและหอมใหญ่กับกับข้าวและกระเทียมดอง
ใกล้รุ่ง ตรีจักรสังข์
ใกล้รุ่ง ตรีจักรสังข์ เป็นนักฟุตบอลทีมชาติไทย ในตำแหน่งกองหน้า เคยเป็นผู้ช่วยผู้ฝึกสอนให้กับทีมชาติไทยรุ่นอายุไม่เกิน 23 ปี, ทีมชาติไทยชุดใหญ่ และในปี พ.ศ. 2556 เขาได้เป็นหัวหน้าผู้ฝึกสอนทีมชาติไทยชุดสู้ศึกเมอร์เดก้า คัพ ครั้งที่ 41 ด้วย และเขายังเคยเป็นหัวหน้าผู้ฝึกสอนให้กับสโมสรฟุตบอลมหาวิทยาลัยเกษตรศาสตร์ ในลีกภูมิภาค ดิวิชั่น 2
ราชอาณาจักรเว็สท์ฟาเลิน
ราชอาณาจักรเว็สท์ฟาเลิน (Königreich Westphalen) เป็นราชอาณาจักรที่รุ่งเรืองระหว่าง ค.ศ. 1807 จนถึง ค.ศ. 1813 ที่ตั้งอยู่ในเยอรมนีปัจจุบัน แม้ว่าจะเป็นอาณาจักรอิสระแต่ก็เป็นรัฐบริวารของจักรวรรดิฝรั่งเศสที่ปกครองโดยเฌโรม โบนาปาร์ตพระอนุชาของนโปเลียน ชื่อของอาณาจักรตั้งตามเว็สท์ฟาเลินแต่ดินแดนของอาณาจักรไม่มีความเกี่ยวข้องกับเว็สท์ฟาเลินเท่าใดนัก
ราชอาณาจักรเว็สท์ฟาเลินก่อตั้งขึ้นในปี ค.ศ. 1807 โดยการรวมดินแดนที่ได้มาจากราชอาณาจักรปรัสเซียตามสนธิสัญญาทิลซิท ที่รวมทั้งอาณาจักรดยุคแห่งมักเดบวร์ก, ราชอาณาจักรฮาโนเวอร์, ราชรัฐโวลเฟ็นบืตเติล และ อาณาจักรเลือกตั้งแห่งเฮสเซน เมืองหลวงของอาณาจักรอยู่ที่คาสเซิล กษัตริย์ตั้งราชสำนักอยู่ที่วิลเฮล์มสเฮอเฮอ ที่เปลี่ยนชื่อมาเป็นนโปเลออนเฮอเฮอ ราชอาณาจักรเว็สท์ฟาเลินเป็นรัฐในกลุ่มสมาพันธรัฐแห่งลุ่มแม่น้ำไรน์
กาแฟไข่
กาแฟไข่ (Cà phê trứng) เป็นเครื่องดื่มเวียดนามที่ทำจากไข่แดง น้ำตาล นมข้น และกาแฟโรบัสตา เครื่องดื่มนี้ทำโดยการตีไข่แดงกับน้ำตาลและนมข้น จากนั้นสกัดกาแฟลงไปครึ่งแก้ว ตามด้วย "ครีมไข่" (ไข่แดงที่อุ่นและตีให้เข้ากัน⁠) ในปริมาณใกล้เคียงกัน
เครื่องดื่มนี้มีให้บริการในร้านกาแฟทั่วเวียดนาม มีต้นกำเนิดในกรุงฮานอย The Giang Café ( Cà Phê Giảng   ) ในกรุงฮานอยขึ้นชื่อเรื่องการเสิร์ฟเครื่องดื่มซึ่งทำจากไข่แดงของไข่ไก่ ผงกาแฟ นมข้น และชีสเป็นทางเลือก บางครั้งจะเสิร์ฟโดยวางถ้วยกาแฟในชามน้ำร้อนหรือวางไว้เหนือเทียนเล่มเล็กเพื่อรักษาอุณหภูมิ บุตรชายของ Nguyen Giang ผู้ก่อตั้งร้านกาแฟกล่าวอ้างว่าพ่อของเขาพัฒนาสูตรเครื่องดื่มในช่วงที่เวียดนามขาดแคลนนมในปลายทศวรรษ 1940 โดยแทนที่นมด้วยไข่แดง
ส่วนผสมและการเตรียม
ส่วนผสมในการชงกาแฟ ได้แก่ ไข่ไก่สด น้ำตาล นม และกาแฟ ตีไข่แดงตีกับนมและน้ำตาลแล้วต้ม เทกาแฟร้อนหรือเย็นลงในไข่ที่ตีซึ่งจะทำให้เกิดโฟมที่มีกลิ่นหอม ต้องใช้ช้อนชาตักฟองกินก่อนดื่มกาแฟที่ก้นแก้ว
กาแฟไข่บรรจุอยู่ในถ้วยขนาดเล็ก บริกรใส่ถ้วยกาแฟลงในชามน้ำอุ่นเพื่อรักษาอุณหภูมิให้กาแฟอุ่น หลังจากเทครีมที่ทำจากไข่ลงไปแล้ว กาแฟที่อยู่ด้านล่างของถ้วยจะมีรสชาติเข้มข้นยิ่งขึ้น
"กาแฟไข่" ที่ไม่ใช่ของเวียดนาม
มีสูตรอื่น ๆ ที่แตกต่างกันสำหรับกาแฟที่มีไข่เป็นส่วนผสม
ลิงบาบูนชัคม่า
ลิงบาบูนชัคม่า หรือ ลิงบาบูนเคป (chacma baboon, Cape baboon; ) เป็นลิงบาบูนชนิดหนึ่ง ในวงศ์ลิงโลกเก่า (Cercopithecidae)
ลิงบาบูนชัคม่า เป็นลิงบาบูนที่มีขนาดใหญ่ที่สุด และนับเป็นลิงอีกชนิดหนึ่งที่มีขนาดใหญ่ที่สุด มีขนตามตัวสีน้ำตาล ขนค่อนข้างหยาบ หน้าดำ หูมีขนน้อย แต่ตัวผู้ขนตรงรอบคอและไหล่ยาว และมีขนปรกที่ปาก ส่งเสียงร้องได้ดัง วิ่งได้เร็วมากและทรงพลัง มีลักษณะการวิ่งเหมือนม้าควบ ว่ายน้ำเก่ง มีพฤติกรรมอาศัยอยู่รวมกันเป็นฝูง ฝูงหนึ่งมีจำนวนเป็นร้อยอาจถึง 200-300 ตัว มีหัวหน้าเป็นตัวผู้ ซึ่งเป็นผู้ควบคุมสังคมของตัวให้เป็นระเบียบ ในขณะในหมู่ลิงตัวเมียจะมีการจัดลำดับสังคมตามอาวุโส ในเวลากลางคืนจะนอนพักผ่อนในถ้ำ หรือซอกหิน หรือบนกิ่งไม้ใหญ่ เพื่อหลบหลีกศัตรู เนื่องจากลิงบาบูนชัคม่าเองก็ตกเป็นอาหารของสัตว์กินเนื้อขนาดใหญ่กว่าด้วย เช่น สิงโต เสือดาว, เสือชีตาห์ โดยอาจจะโดนล่าได้ถึงบนต้นไม้ และลูกลิงก็ตกเป็นเหยื่อของนกล่าเหยื่อขนาดใหญ่ เช่น นกเหยี่ยว, นกอินทรี เป็นต้น ส่วนในหมู่ลิงตัวผู้จะมีการสลับสับเปลี่ยนกันเรื่อย เนื่องจากการแย่งชิงกันเป็นจ่าฝูง และหากมีลิงจากที่อื่นจะขอเข้าเป็นสมาชิกฝูง ก็ต้องได้รับการอนุญาตจากลิงตัวอื่นในฝูง
ลิงบาบูนชัคม่าไม่ค่อยพบในป่าทึบ ชอบอยู่ตามเขาที่เป็นหินมีต้นไม้น้อย เนื่องจากว่าลิงบาบูนชัคม่าขึ้นต้นไม้ไม่เก่ง ในเวลาเช้ามักลงมาจากต้นไม้เพื่อลงมาอาบแดด และแยกย้ายกันหากิน มีพฤติกรรมผสมพันธุ์เป็นคู่ ไม่ปะปนกัน มีระยะเวลาตั้งท้องประมาณ 6-7 เดือน ออกลูกครั้งละ 1 ตัว ลูกจะอยู่กับแม่ตลอดเวลา บางครั้งพ่อลิงจะช่วยดูแลลูกด้วย เมื่อลูกยังเล็กจะอยู่ที่อกแม่และดูดนมแม่ เมื่อโตขึ้นมาหน่อยจะเปลี่ยนขึ้นมาเกาะหลังแม่ ลิงบาบูนชัคม่ามีอายุยืนราว 20 ปี
ลิงบาบูนชัคม่า แบ่งออกได้เป็น 3 ชนิดย่อย คือ
ระบบการผลิตแบบลีน
การผลิตแบบลีน (lean manufacturing) คือ การใช้หลักการชุดหนึ่งในการระบุและกำจัดความสูญเปล่า เพื่อส่งมอบสินค้าที่ลูกค้าต้องการ และทันเวลา หรือกล่าวอีกนัยหนึ่ง ลีน คือ ปรัชญาในการผลิต ซึ่งถือว่าความสูญเปล่านั้น เป็นตัวทำให้เวลาที่ใช้ในการผลิตยาวนานขึ้น และควรมีการนำเทคนิคต่างๆ มาใช้ในการกำจัดความสูญเปล่าออกไป โดยมุ่งเน้นกำจัดความสูญเสีย (อังกฤษ:Waste/Muda) ทั้ง 7 ประการ ที่เกิดขึ้นในกระบวนการทำงาน ได้แก่
พระเจ้าทันกุน
พระเจ้าทันกุนวังกย็อม หรือพระนามเต็ม "พระเจ้าทันกุนจีแฮว็อนด็อกโซอึยนึงซ็อนด็อกซูแห่งราชวงศ์โชซอนโบราณ เป็นพระโอรสในเจ้าชายซังกยอง พระราชโอรสในพระเจ้าวอนจง พระมหากษัตริย์พระองค์ที่ 34 แห่งราชวงศ์คยองจู (ภายหลังถูกสถาปนาเป็น "พระเจ้าอินจง") กับพระนางฮันฮวังโบซูแห่งซองซอง (ภายหลังได้รับสถาปนาเป็น พระนางอึยฮเย พระพันปีหลวง) เมื่อ พระเจ้าทันกุน วังกยอม สวรรคตเมื่อพระชนมายุ 61 พรรษา พระราชโอรสได้ครองราชย์ต่อเป็นพระเจ้าบูแห่งโกโชซอน สันนิษฐานว่า เป็นเพียงตำนาน
เจ้าผู้ครองนครเชียงใหม่
ในสมัยที่เป็นประเทศราชของอาณาจักรธนบุรี เจ้าผู้ครองนครเชียงใหม่ เป็นมีบรรดาศักดิ์เป็น "พระยาประเทศราช" โดยมีพระยาวิเชียรปราการ (บุญมา) เป็นพระยาเชียงใหม่องค์แรก ในสมัยกรุงรัตนโกสินทร์มีพระยาเชียงใหม่บางองค์ได้รับสถาปนาเป็น "พระเจ้าประเทศราช" เป็นกรณีพิเศษ เช่น พระเจ้ากาวิละ พระเจ้ามโหตรประเทศ จนวันที่ 16 ตุลาคม พ.ศ. 2399 พระบาทสมเด็จพระจอมเกล้าเจ้าอยู่หัวจึงสถาปนาพระยาประเทศราชในราชวงศ์ทิพย์จักรทั้งสามองค์ คือ พระยาเชียงใหม่ พระยาลำปาง และพระยาลำพูน ขึ้นเป็น "เจ้าประเทศราช" สืบมาจนถึงเจ้าแก้วนวรัฐ ผู้ครองนครเชียงใหม่องค์ที่ 9 ซึ่งถึงแก่พิราลัยในปี พ.ศ. 2482 คณะรัฐมนตรีสมัยจอมพล แปลก พิบูลสงคราม มีมติให้ยุติการตั้งเจ้าประเทศราช ทำให้ตำแหน่งเจ้านครเชียงใหม่สิ้นสุดลงนับแต่นั้น
ผู้สืบราชสกุล ณ เชียงใหม่ หลังการเปลี่ยนแปลงการปกครอง
ภายหลังการเปลี่ยนแปลงการปกครองในปี พ.ศ. 2475 ทางประเทศสยาม ได้ยกเลิกระบบประเทศราช ทำให้ฐานะของเจ้าผู้ครองนครเชียงใหม่ถูกยกเลิกไป เหลือเพียงการสืบเครื่องราชอิสริยาภรณ์จุลจอมเกล้า เป็นผู้สืบราชสกุล ณ เชียงใหม่ ซึ่งบทบาทที่เห็นได้ชัด คือ การแสดงความจงรักภักดีต่อพระบรมราชจักรีวงศ์ ในพระราชพิธีต่าง ๆ
นับแต่พลตรีเจ้าแก้วนวรัฐถึงแก่พิราลัยในปี พ.ศ. 2482 พระบาทสมเด็จพระเจ้าอยู่หัวฯ พระราชทานเครื่องราชอิสริยาภรณ์จุลจอมเกล้า เพื่อเป็นสัญลักษณ์แห่งการสืบราชสกุล ณ เชียงใหม่ ให้แก่ผู้สืบราชสกุลเป็นลำดับ ดังนี้
เครื่องหมายตราสกุลวงศ์เจ้าเชียงใหม่
เครื่องหมายตราสกุลเจ้าเชียงใหม่แห่งราชวงศ์ทิพย์จักร เป็นรูปพระอินทร์มีพระวรกายสีขาวประทับนั่งอยู่ในปราสาท มีทับทิมเม็ดใหญ่และมีเพชรล้อมรอบ
มูลนิธิของขวัญแห่งความสุข
มูลนิธิของขวัญแห่งความสุข (Gift of Happiness Foundation; อักษรย่อ: GOHF) เป็นองค์กรการกุศล ที่ช่วยเหลือเด็กยากจนในเขตกรุงเทพมหานครรวมถึงทั่วราชอาณาจักรไทย มูลนิธิของขวัญแห่งความสุข (Gift of Happiness Foundation) เป็นองค์กรการกุศลที่ขึ้นทะเบียนเป็นองค์กรสาธารณะประโยชน์ (Public Benefits Organization) เงินบริจาคที่บริจาคให้กับมูลนิธิจึงไม่สามารถนำไปหักลดหย่อนภาษีเงินได้
มูลนิธิของขวัญแห่งความสุข เป็นองค์กรการกุศลแห่งหนึ่งที่ได้จดทะเบียนในราชอาณาจักรไทย (ทะเบียนเลขที่: กต. 1914)
วัตถุประสงค์
มูลนิธิของขวัญแห่งความสุข ให้ความช่วยเหลือในการสร้างความสุขผ่านการแสดงตลกแบบเรียบง่ายรวมถึงการบริจาคสำหรับผู้บริสุทธิ์ที่ตกเป็นเหยื่อทางเคราะห์กรรม, วิถีที่อาจเป็นไปในเชิงลบเท่านั้น, การถูกเหยียดหยามและชีวิตที่ไร้ความสุข ซึ่งทางมูลนิธิทราบถึงการสร้างเสริมประสบการณ์ในเชิงบวก ดังเช่นการหัวเราะในรูปแบบดั้งเดิม เพื่อช่วยให้เด็กที่ตกอยู่ในภาวะยากลำบากสามารถรับมือและได้รับความทรงจำที่ดีที่ไม่มีใครสามารถพรากจากพวกเขาไปได้ มูลนิธิฯยังมุ่งเน้นการแบ่งปันสิ่งบริจาคที่หลากหลายสู่สถานรับเลี้ยงเด็กกำพร้า, ศูนย์บรรเทาวิกฤตสำหรับเด็กและสตรีที่ได้รับทารุณกรรม, ย่านสลัมในกรุงเทพ, ค่ายผู้ลี้ภัยตามแนวชายแดนไทย-พม่า, ศูนย์เอชไอวี/โรคเอดส์, บ้านและโรงเรียนสำหรับเด็กพิการทั้งทางร่างกายและจิตใจ
การสัมภาษณ์
การสัมภาษณ์ เป็นรูปแบบของการสนทนาระหว่างบุคคลสองคนหรือมากกว่า โดยผู้สัมภาษณ์จะถามคำถามเพื่อให้ข้อมูลจากผู้ที่ถูกสัมภาษณ์
การสัมภาษณ์จะมีจุดมุ่งหมายหลายแบบเช่น
บรรษัท
บรรษัท (corporation) หรือ บริษัท (เป็นคำที่ใช้ในสหรัฐอเมริกา) หมายถึงองคภาวะตามกฎหมาย (legal entity) ที่มีสิทธิและความรับผิดแตกต่างกันระหว่างสมาชิก ซึ่งจัดตั้งภายใต้กฎหมายของรัฐ บรรษัทมีหลายรูปแบบต่างกันออกไป ส่วนใหญ่เกี่ยวข้องกับการประกอบกิจการธุรกิจ บรรษัทในยุคก่อนก่อตั้งขึ้นโดยกฎบัตร (เช่นพระราชบัญญัติหรือรัฐบัญญัติผ่านทางรัฐสภาหรือสภานิติบัญญัติ) ปัจจุบันนี้บรรษัทใหม่สามารถก่อตั้งขึ้นได้โดยการจดทะเบียนตามที่กฎหมายกำหนด
แคร์โรว์โรด
แคร์โรวโรด เป็นสนามฟุตบอล ในเมือง นอริช ซึ่งตั้งอยู่ใน ประเทศอังกฤษ และปัจจุบัน เป็นสนามเหย้าของ สโมสรฟุตบอลนอริชซิตี ซึ่งสนามนี้ตั้งอยู่ใกล้กับ สถานีรถไฟนอริช และ แม่น้ำเวนซัม
เลดีมารีนา วินด์เซอร์
เลดีมารีนา วินด์เซอร์ (Lady Marina Windsor) เกิดเมื่อวันที่ 30 กันยายน ค.ศ. 1992 เป็นธิดาคนรองใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอเติบโตในเคมบริดจ์ และเข้าเรียนที่โรงเรียนเซนต์แมรีพร้อมกับน้องสาวของเธอ เลดีอาเมเลีย วินด์เซอร์ ณ บาร์กเชอร์ เธอละน้องสาวเป็นนางแบบมืออาชีพในสหราชอาณาจักร
ในปี ค.ศ. 2012 เธอเดินทางเป็นการส่วนตัวมายังประเทศไทย โดยได้ฝึกซ้อมมวยไทย
สิทธิในการสืบราชสันตติวงศ์
จอร์จ วินด์เซอร์ เอิร์ลแห่งเซนต์แอนดรูว์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013 (Succession to the Crown Act 2013) ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวเธอและเอ็ดเวิร์ด วินด์เซอร์ ลอร์ดแห่งดาวน์แพทริก ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
ยอดดำรงค์ ศิษย์ยอดธง
ยอดดำรงค์ ศิษย์ยอดธง หรือ ยอดดำรงค์ สิงห์วังชา มีชื่อจริงว่า ดำรงค์ คงสุข เป็นทั้งนักมวยไทยและมวยสากล  เคยเป็นแชมป์โลกของสมาคมมวยโลก หรือ WBA ในรุ่นซูเปอร์แบนตัมเวท ในช่วงสั้น ๆ
ประวัติ
ยอดดำรงค์ขึ้นชกมวยสากลอาชีพครั้งแรกเมื่อ 1 มิถุนายน พ.ศ. 2539 ชนะคะแนน สันทรัพย์ สิงห์เมืองคูณ ที่ลุมพินี จากนั้นก็ชกชนะมาตลอดรวมทั้งชนะคะแนน ดีเด่น เก่งการุณ เมื่อ พ.ศ. 2540 จากนั้น ชิงแชมป์มวยสากลเวทีลุมพินีเมื่อ 3 กุมภาพันธ์ พ.ศ. 2541 ชนะคะแนน เลิศไทย ใหม่เมืองคอน ได้แชมป์มาครอง และชกป้องกันตำแหน่งไว้ได้ 3 ครั้ง โดยชนะคะแนนดีเด่น เก่งการุณ ชนะน็อค วิหค จ๊อกกี้ยิม ยก 1 และชนะคะแนน สิงห์แสน ป.เปาอินทร์ จน 28 พฤศจิกายน พ.ศ. 2542 ยอดดำรงค์ขึ้นชิงแชมป์ PABA เฉพาะกาลรุ่นซูเปอร์แบนตัมเวท ชนะคะแนน เฮอรี่ มากาวิมบัง จากนั้น ป้องกันตำแหน่งได้ 2 ครั้ง และขึ้นชกนอกรอบ ชนะคะแนนรัตนชัย ส.วรพิน เมื่อ พ.ศ. 2544 และได้ไปชิงแชมป์ PABA รุ่นซูเปอร์แบนตัมเวทกับบูลัน บูกียาร์โซ แชมป์จริงที่อินโดนีเซีย เมื่อ 15 พฤษภาคม พ.ศ. 2544 ซึ่งยอดดำรงเป็นฝ่ายชนะทีเคโอในยกที่ 6 โดยผู้แพ้คือบูกียาร์โซมีอาการบาดเจ็บทางสมองจนต้องพักรักษาตัวในโรงพยาบาล หลังจากนั้น ยอดดำรงค์ขึ้นชกนอกรอบชนะนักมวยจากฟิลิปปินส์อีกสองครั้ง ก็ได้ชิงแชมป์โลก WBA รุ่นซูเปอร์แบนตัมเวท เมื่อ 21 กุมภาพันธ์ พ.ศ. 2545 ซึ่งยอดดำรงค์เป็นฝ่ายชนะคะแนนโยเบร์ โอร์เตกาได้แชมป์มาครอง แต่พอป้องกันตำแหน่งแชมป์ครั้งแรกก็ไปเสียแชมป์ให้โอซามุ ซาโตที่ญี่ปุ่น หลังจากเสียแชมป์ ยอดดำรงค์ยังขึ้นชกต่อไป โดยขึ้นชกนอกรอบชนะ 4 ครั้งรวด จึงขึ้นชิงแชมป์ PABA เฉพาะกาลรุ่นเฟเธอร์เวท ชนะคะแนน รุด โฟร์เค คาเคฟเซ่ เมื่อ 27 มิถุนายน พ.ศ. 2546 ยอดดำรงค์ป้องกันตำแหน่งไว้ได้ 1 ครั้ง ก็ได้ไปชิงแชมป์โลกรุ่นเดิมกับมาห์ยาร์ มงชิปัวร์ที่ฝรั่งเศส เมื่อ 8 พฤศจิกายน พ.ศ. 2547 ซึ่งยอดดำรงค์เป็นฝ่ายแพ้ทีเคโอ​ในยกที่ 6 หลังจากนั้น ยอดดำรงค์กลับมาชกนอกรอบชนะอีก 5 ครั้งระหว่าง พ.ศ. 2548 – 2549 จากนั้นการชกของยอดดำรงค์ก็แย่ลง ไปชกนอกรอบแพ้ที่ญี่ปุ่นสองครั้งใน พ.ศ. 2549 ขึ้นชิงแชมป์ WBC เอเชียรุ่นเฟเธอร์เวทกับชลธาร อ. อุกฤษณ์ สองครั้งใน พ.ศ. 2549 – 2550 ก็เป็นฝ่ายแพ้ทั้งสองครั้ง ยอดดำรงค์ขึ้นชกครั้งสุดท้ายเมื่อ 31 สิงหาคม พ.ศ. 2550 แพ้น็อค ไท ต.ศิลาชัย ยก 5 จากนั้นก็แขวนนวมไป
หลังจากเลิกชกมวย ได้เข้าทำงานที่บริษัทเครื่องดื่มยี่ห้อหนึ่ง ในแผนกควบคุมสินค้าและขับรถ ยอดดำรงค์ มีภรรยาชื่อ จันจิรา จันภูมิ เป็นชาวอำเภอบางละมุง จังหวัดชลบุรี แต่ไม่มีบุตรด้วยกัน โดยเช่าบ้านพักอยู่กับภรรยาที่ตลาดนาเกลือ อำเภอบางละมุง จังหวัดชลบุรี  ยอดดำรงค์เคยป่วยเป็นโรคปอด เนื่องจากสูบบุหรี่จัด เมื่อประมาณ 1 ปีก่อนเสียชีวิต แต่ได้เข้ารักษาตัวที่โรงพยาบาลบางละมุง จนอาการดีขึ้น ออกมาทำงานได้ตามปกติ จนกระทั่งเมื่อวันที่ 3 กันยายน พ.ศ. 2554 ยอดดำรงค์ประสบอุบัติเหตุลื่นล้มในห้องน้ำ ศีรษะฟาดพื้น เกิดอาการเลือดคั่งในสมองอย่างรุนแรง และได้ถูกนำตัวส่งโรงพยาบาล ในจังหวัดชลบุรี แต่ไม่สามารถยื้อชีวิตได้ จึงเสียชีวิตลงในที่สุด เมื่อเวลา 16.40 น.รวมอายุได้เพียง 31 ปีเท่านั้น
กีฬาแห่งชาติ ครั้งที่ 42
การแข่งขันกีฬาแห่งชาติครั้งที่ 42 หรือสุพรรณบุรีเกมส์ จัดขึ้นระหว่างวันที่ 5-15 มกราคม 2557 โดยทางการกีฬาแห่งประเทศไทยได้ตัดเลือกจังหวัดสุพรรณบุรีให้เป็นเจ้าภาพในการจัดการแข่งขันครั้งนี้ และจังหวัดสุพรรณบุรี เคยเป็นเจ้าภาพมาแล้ว นับครั้งนี้ด้วยเป็นครั้งที่ 3 โดยครั้งแรก คือกีฬาแห่งชาติ ครั้งที่ 27 เมื่อปี พ.ศ. 2537 ดอนเจดีย์เกมส์ และกีฬาแห่งชาติ ครั้งที่ 35 เมื่อปี 2549 สุพรรณบุรีเกมส์
และเป็นครั้งแรกที่มีการถ่ายทอดสดทางอินเทอร์เน็ตมากที่สุด เนื่องจากในปัจจุบันเรื่องเทคโนโลยีก้าวไกลไปมากในขณะที่พฤติกรรมของแฟนกีฬาก็เปลี่ยนแปลงไป แต่ละคนมีคอมพิวเตอร์ส่วนตัว หรือสมาร์ทโฟน ซึ่งจะสามารถชมการแข่งขันได้ทุกที่ทุกเวลา เบื้องต้นจะถ่ายทอดกีฬายอดฮิต อาทิ ฟุตบอล กรีฑา ว่ายน้ำ แบดมินตัน ตะกร้อ วอลเลย์บอล บาสเกตบอล เทนนิส เทควันโด มวยสากลสมัครเล่น อย่างน้อย 10 กีฬาขึ้นไป ผ่านทางเว็บไซต์ของการกีฬาแห่งประเทศไทย และเว็บไซต์กีฬาแห่งชาติ ครั้งที่ 42 และยังสามารถดูการแข่งขันย้อนหลังได้อีกด้วย
สัญลักษณ์การแข่งขัน
พระบรมราชานุสรณ์ดอนเจดีย์ ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อ พ.ศ. 2135 เป็นเจดีย์ทรงลังกา ทรงกลมใหญ่ สูง 66 เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
สัญลักษณ์นำโชค
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
คำขวัญของการแข่งขัน
กีฬาสู่มิตรภาพที่ไร้พรมแดน
ชนิดกีฬา
ในการแข่งขันกีฬาแห่งชาติครั้งที่ 42 สุพรรณบุรีเกมส์ กำหนดให้มีการแข่งขัน 44 ชนิดกีฬา ประกอบด้วย
พิธีเปิดการแข่งขัน
พิธีเปิดการแข่งขันกีฬาแห่งชาติ ครั้งที่ 42 จัดขึ้นวันที่ 5 มกราคม พ.ศ. 2557 ที่สนามกีฬาสุพรรณบุรี เริ่มการถ่ายทอดสดทางสถานีวิทยุโทรทัศน์แห่งประเทศไทย กรมประชาสัมพันธ์ ในเวลา 17.00 น. ซึ่งประธานในพิธีเปิดการแข่งขันได้เดินทางมาถึงสนามกีฬาจังหวัดสุพรรณบุรี จากนั้นเป็นการแสดงชุดที่ 1 "เยาวชนคนดีศรีสุพรรณ รังสรรค์ค่า" และการแสดงชุดที่2 "กีฬาสู่มิตรภาพที่ไร้พรมแดน"
จากนั้นจะเป็นพีธีการและขบวนพาเหรด ประกอบด้วย ขบวนพาเหรดนำธงชาติไทย ขบวนธงการกีฬาแห่งประเทศไทย ขบวนธงจังหวัดสุพรรณบุรี ขบวนธงการแข่งขันกีฬาแห่งชาติ ขวบนธงสุพรรณบุรีเกมส์ และขบวนธงสัตว์นำโชค (Mascot) ขบวนป้ายชื่อการแข่งขันฯ ป้ายคำขวัญการแข่งขัน และตัวสัตว์นำโชค (Mascot) ขบวนคณะกรรมการจัดการแข่งขันฯ ขบวนนักกีฬาและเจ้าหน้าที่ ทั้ง 77 จังหวัด โดยขบวนนักกีฬาและเจ้าหน้าที่ของจังหวัดสุพรรณบุรีมาเป็นขบวนสุดท้ายในฐานะเจ้าภาพจัดการแข่งขันฯ
จากนั้น ผู้ว่าการการกีฬาแห่งประเทศไทย ผู้ว่าราชการจังหวัดสุพรรณบุรีและคณะ เดินขึ้นสู่เวทีพิธีการ และพิธีการเชิญธงชาติไทยขึ้นสู่ยอดเสา, ผู้ว่าการการกีฬาแห่งประเทศไทย กลาววัตถุประสงค์ของการแข่งขันฯ, ผู้ว่าราชการจังหวัดสุพรรณบุรีและประธานคณะกรรมการจัดการแข่งขันฯ กลางรายงานการจัดการแข่งขันฯ จากนั้นประธานในพิธีกล่าวเปิดการแข่งขันฯ, พิธีการเชิญธงการแข่งขันกีฬาแห่งชาติขึ้นสู่ยอดเสา, พิธีการกลางคำปฏิญาณตนของนักกีฬาและกรรมการผู้ตัดสิน
เมื่อเสร็จพิธีการแล้ว เป็นการแสดงพิธีเปิดชุดที่ 3 "เย็นศิระใต้เบื้อง พระบริบาล" ชุดที่ 4 "เกริกตระการยิ่งใหญ่ แผ่นดินทอง" และชุดที่ 5 "โรจน์เรืองรองแสงไฟ ไสวสวรรค์" จากนั้นเป็นพิธีการจุดไฟในกระถ่างคบเพลิง และการแสดงพิธีเปิดปิดท้ายชุดที่6 "อลังการมหัศจรรย์ สุพรรณบุรีเกมส์" และการแสดงจาก SUPHANBURI SYMPHONIC BAND และเริ่มการแข่งขันฟุตบอลนัดพิเศษ ระหว่าง ทีมสุพรรณบุรี เอฟซี กับ ทีมเอสซีจี เมืองทอง ยูไนเต็ด
พีธีปิดการแข่งขัน
พีธีปิดการแข่งขันกีฬาแห่งชาติ ครั้งที่ 42 มีขึ้นวันที่ 15 มกราคม พ.ศ. 2557 ที่สนามกีฬาสุพรรณบุรี เริ่มการถ่ายทอดสดทางสถานีวิทยุโทรทัศน์แห่งประเทศไทย กรมประชาสัมพันธ์ ในเวลา 18.30 น. เมื่อประธานในพีธิ เดินทางมาถึงสนามกีฬาจังหวัดสุพรรณบุรี เป็นการแสดงพิธีปิดชุดที่1 "มหัศจรรย์แห่งมิตรไมตรี" การแสดงพิธีปิดชุดที่ 2 "เกียรติยศศักดิ์ศรีแห่งการกีฬา" จากนั้นขบวนพาเหรด นำโดยธงชาติไทย ขบวนธงการกีฬาแห่งประเทศไทย ขบวนธงจังหวัดสุพรรณบุรี ขบวนธงการแข่งขันกีฬาแห่งชาติ ขบวนธงสุพรรณบุรีเกมส์ และขบวนธงสัตว์นำโชค (Mascot) เดินเข้าสู่สนาม
จากนั้นป้ายการแข่งขันฯ ป้ายคำขวัญการแข่งขัน สัตว์นำโชค (Mascot) ขบวนคณะกรรมการจัดการแข่งขันฯ ขบวนป้ายและขบวนธงทั้ง 77 จังหวัด นำขบวนนักกีฬาและเจ้าหน้าที่ทุกจังหวัดเข้าสู่นาม และผู้ว่าการการกีฬาแห่งประเทศไทย ผู้ว่าราชการจังหวัดสุพรรณบุรี และคณะ เดินขึ้นสู่เวทีพิธีการ พิธีการเชิญธงชาติไทยลงจากยอดเสา ผู้ว่าการการกีฬาแห่งประเทศไทย กล่าวสรุปการแข่งขัน ผู้ว่าราชการจังหวัดสุพรรณบุรี ประธานคณะกรรมการจัดการแข่งขันฯ กล่าวรายงานการแข่งขันฯ และประธานในพิธีกล่าวปิดการแข่งขันฯ พีธีการเชิญธงการแข่งขันกีฬาแห่งชาติ ลงจากยอดเสา
จากนั้นเป็นพิธีการรับ-ส่งมอบธงการแข่งขันกีฬาแห่งชาติของเจ้าภาพครั้งต่อไป คือจังหวัดนครราชสีมา และเป็นการแสดงของจังหวัดนครราชสีมา การแสดงพิธีปิดชุดที่ 3 "จินตนาการสุดขอบฟ้า" และพิธีการดับไฟในกระถางคบเพลิง ต่อด้วยการแสดงพีธิปิดชุดที่ 4 "จากวันเวลาสู่นิจนิรันดร์" การแสดงพิธีปิดชุดที่ 5 "มนต์เมืองฝัน สุพรรณบุรีเกมส์" เสร็จสิ้นพิธีปิดการแข่งขันกีฬาแห่งชาติครั้งที่ 42 สุพรรณบุรีเกมส์
แชร์กาซือ
แชร์กาซือ (Черка́си, ) เป็นนครในภาคกลางของประเทศยูเครน เป็นเมืองหลักของแคว้นแชร์กาซือและเป็นศูนย์กลางการบริหารของเขตแชร์กาซือภายในแคว้นเดียวกัน มีประชากร 272,651 คน (ประมาณการ ค.ศ. 2021)
แชร์กาซือเป็นศูนย์กลางทางวัฒนธรรม การศึกษา และอุตสาหกรรมของแคว้นแชร์กาซือและภูมิภาคเศรษฐกิจกลางของประเทศยูเครน แชร์กาซือเป็นที่รู้จักมาตั้งแต่คริสต์ศตวรรษที่ 13 และมีบทบาทสำคัญในประวัติศาสตร์ของประเทศยูเครน นครนี้เคยเป็นศูนย์กลางของดินแดนแห่งชนคอสแซ็กซึ่งมีส่วนร่วมในการก่อการกำเริบคแมลนึชชือนาและกอลียิวช์ชือนา (กบฏคอสแซ็กและชาวไร่ชาวนา)
แชร์กาซือตั้งอยู่ริมฝั่งขวาของแม่น้ำนีเปอร์ (บริเวณอ่างเก็บน้ำแกรแมนชุก) ห่างจากเคียฟ (เมืองหลวงของประเทศ) ไปทางทิศใต้ประมาณ 200 กิโลเมตร (124 ไมล์) แชร์กาซือแบ่งออกเป็น 2 เขต ได้แก่ ซอสนิวสกึย (รวมหมู่บ้านออร์ชาแนตส์) และปรึดนีปรอว์สกึย และเป็นที่ตั้งหน่วยงานบริหารของเทศบาลนครแชร์กาซือ หนึ่งในเทศบาลของประเทศ นครนี้ฉลองครบรอบ 725 ปีในเดือนมิถุนายน ค.ศ. 2011
บู๊นจ๋า
บู๊นจ๋า (bún chả) เป็นขนมจีนชนิดหนึ่งในเวียดนาม โดยเป็นการรับประทานขนมจีนกับหมูย่าง ซึ่งมีทั้งหมูสับเป็นก้อนย่างหรือหมูสามชั้นย่าง โดยจะผสมคาราเมลลงไปทำให้หมูย่างมีกลิ่นหอมเฉพาะตัว และกินคู่กับซอสรสเค็มหวานที่ใส่มะละกอดองและแคร์รอตดอง กินกับผักหลายชนิด ได้แก่ ผักกาดหอม ผักชี ผักบุ้งสายหรือผักบุ้งจักเป็นฝอย ถั่วงอก อาหารนี้เป็นของชาวเวียดนามภาคเหนือ มีชื่อเสียงมากที่ฮานอยที่เรียกว่า "บู๊นจ๋าห่าโหน่ย" อาหารที่มีลักษณะใกล้เคียงกันนี้ในเวียดนามภาคใต้เรียก "บู๊นถิตเนื้อง" (bún thịt nướng)
ร็อคแอนด์ซ็อคคอนเนคชั่น
ร็อคแอนด์ซ็อคคอนเนคชั่น (The Rock 'n' Sock Connection) เป็นอดีตคู่แท็กทีมจากWWFและWWE ซึ่งสมาชิกของคู่แท็กทีมนี้คือเดอะร็อกและแมนไคนด์ โดยคู่นี้ได้แชมป์แท็กทีมถึง 3 สมัย
จอมคน จอมใจ จอมราชันย์
จอมคน จอมใจ จอมราชันย์ (อังกฤษ: Colourful Bone; 艳骨) หรื่อชื่อเดิมว่า กระบี่สีอำพัน เป็นละครโทรทัศน์ที่ออกอากาศในประเทศจีนที่เว็บไซต์ YouKu นำแสดงโดย โทมัส ถง, หวัง เหอหรุ่น ออกอากาศในประเทศไทยทางAIS Play
เนื้อเรื่องย่อ
จักรพรรดิแคว้นเทียนฉู่ได้หายตัวไป แคว้นจึงถูกปกครองด้วยราชครูฟง หรูเกอ ราชครูมีจิ้งซู ธิดาบุญธรรมสุดที่รักเพียงคนเดียว เพื่อไม่ให้ลูกสาวของตนถูกตามล่า อีกทั้งมีคำทำนายถึงชะตาของจิ้งซู ราชครูจึงได้ส่งจิ้งซูไปอยู่ที่เรือนหงเย่า พร้อมลุงควนอดีตองค์รักษ์ และสาวใช้มากฝีมือ อาอิง เพื่อคุ้มกันจิ้งชูให้พ้นภัย
ประเทศฟินแลนด์ในโอลิมปิกฤดูหนาว 2018
ประเทศฟินแลนด์ เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกฟินแลนด์เป็นตัวแทนประเทศฟินแลนด์ในการส่งนักกีฬาเข้าร่วมแข่งขันทั้งหมดจำนวน 100 คน ใน 11 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
จูบิโล อิวาตะ
จูบิโล อิวาตะ เป็นสโมสรฟุตบอลในประเทศญี่ปุ่น ตั้งอยู่ที่เมืองอิวาตะ จังหวัดชิซูโอกะ ปัจจุบันเล่นอยู่ในเจลีก ดิวิชัน 2 โดยคำว่า "จูบิโล" เป็น ภาษาโปรตุเกส หมายถึงความสุขหรือความปิติยินดี ขณะที่ตราโลโก้สโมสรได้รับแรงบันดาลใจมาจากนกแซวสวรรค์ ของญี่ปุ่น บริษัทใหญ่คือ บริษัท ยามาฮ่ามอเตอร์ จำกัด ซึ่งเป็นผู้ผลิตรถจักรยานยนต์ชั้นนำระดับโลกผู้ผลิตมอเตอร์นอกสถานที่และรถกอล์ฟ
ซูเปอร์วิงส์ เหินฟ้าผู้พิทักษ์
ซูเปอร์วิงส์ เหินฟ้าผู้พิทักษ์ (Super Wings; 超级飞侠; 출동! 슈퍼윙스) เป็นการ์ตูนแอนิเมชันที่ร่วมผลิตโดยฟันนี่ฟลักซ์ เอ็นเตอร์เทนเม้นท์ในประเทศเกาหลีใต้ อัลฟ่า กรุ๊ป ในประเทศจีน และลิตเติ้ล แอร์เพลน โปรดักชั่นส์ ในประเทศสหรัฐอเมริกา ด้วยการสนับสนุนผลิตจากระบบกระจายเสียงเพื่อการศึกษาเกาหลี (Educational Broadcasting System/EBS) และ ซีเจ อีแอนด์เอ็ม ในประเทศเกาหลีใต้ และการสนับสนุนเพิ่มเติมจากหน่วยงานเนื้อหาสร้างสรรค์ของประเทศเกาหลี (KOCCA) ในประเทศไทยซีรีส์นี้ออกอากาศบูมเมอแรง
เนื้อเรื่อง
รูปแบบยังคงมีความเกี่ยวข้องในภาค 2 แม้ว่าส่วนการโต้ตอบจะหลุดออกไป จิมโบยังไม่ทำงานในสนามบินโลกอีกต่อไปในภาค 2 ถูกแทนที่โดยหลานสาวของจิมโบคือ สกาย ในขณะที่จิมโบไปเที่ยวพักผ่อนทั่วโลก (แม้ว่าจิมโบจะยังคงทำจี้ในสถานที่ต่างๆ เจ็ทท์ทำให้การส่งมอบของเจ็ทท์) รูปแบบการช่วยเหลือก็เปลี่ยนแปลงเช่นกัน โดยทั่วไปแล้วจะมีซูเปอร์วิงส์มากกว่าหนึ่งคนกับเจ็ทท์ในตอนจบ
ในภาค 3 นำส่วนการทำงานร่วมกันกลับไปพับ และเห็นจิมโบกลับมาเป็นช่างซ่อมบำรุง รูปแบบที่เหลือยังคงอยู่เหมือนในภาค 2 แม้ว่าวิธีการช่วยเหลือถูกเปลี่ยนอีกครั้ง ตอนนี้เจ็ทท์ได้รับความช่วยเหลือจากผู้เชี่ยวชาญกับทีมของซูเปอร์วิงส์ มากกว่าการเลือกแบบสุ่ม จำนวนตอนยังลดลงจาก 52 ตอน เป็น 40 ตอน
การเปลี่ยนแปลงครั้งใหญ่เข้ามาในภาค 4 และตอนนี้การปรากฏก็เกิดขึ้นมากมายในอากาศยานโลก การทำงานของเครื่องบินยักษ์เป็นสนามบินเคลื่อนที่ (พร้อมกับจิมโบเป็นกัปตัน และสกายเป็นเจ้าหน้าที่สื่อสาร) เหล่าเด็กๆจะโทรเรียกหาซูเปอร์วิงส์เพื่อทำผลิตภัณฑ์โดยเฉพาะ (ประดิษฐ์โดย สตอร์ม ตัวละครใหม่ ทำหน้าที่เป็นนายช่างใหญ่ในอากาศยานโลก) ซึ่งจัดส่งในภาชนะโลหะค่อนข้างมากกว่ากล่องกระดาษแข็งในภาคก่อนๆ ตอนนี้เจ็ทท์มีเพื่อนเดินทางเป็นประจำสำหรับการจัดส่งของเจ็ทท์ และได้รับการอัพเกรดแทนผ่านลำแสงซูเปอร์ชาร์จของการรับความช่วยเหลือ แม้ว่าซูเปอร์วิงส์คนอื่นๆจะปรากฏในช่วงเวลาสุ่มในบางตอน
ในภาค 5 มีความคล้ายกันกับภาค 4 มาก ขณะที่ซูเปอร์วิงส์ยังอยู่ในอากาศยานโลก (กับจิมโบ สกาย และสตอร์ม ในตำแหน่งเดียวกัน) อย่างไรก็ตาม ในภาคที่ 5 ซูเปอร์วิงส์มีเพื่อนใหม่ๆคือ ซูเปอร์เพ็ท ยานพาหนะขนาดเล็กคล้ายซูเปอร์วิงส์ที่สามารถแปลงร่างเป็นสิ่งของสำหรับทำภารกิจได้ทุกประเภท พวกเขายังต้องเผชิญหน้ากับโกลเด้นบอย (เครื่องบินสีทองที่สามารถแปรงร่างและใช้แขนของโกลเด้นบอยเหมือนจรวด) ที่ปรากฏเป็นประจำในตอนเพื่อป้องกันซูเปอร์วิงส์จากการปฏิบัติภารกิจอย่างถูกต้อง ไม่เหมือนภาค 4 ใดๆ เช่น เจ็ทไม่เรียกโหมดซูเปอร์ชาร์จอีกต่อไปแต่ค่อนข้างซูเปอร์กู้ภัย ทีมที่ประกอบด้วยซูเปอร์วิงส์และซูเปอร์เพ็ทของซูเปอร์วิงส์
ตัวละคร
ตัวละครหลักในเรื่อง เครื่องบินเจ็ทสีแดงและขาว งานของเจ็ทท์ก็คือส่งพัสดุให้เด็กๆทั่วโลก เจ็ทท์เป็นเครื่องบินที่เร็วที่สุดในโลก เจ็ทท์เต็มไปด้วยพลังและความมั่นใจ เจ็ทท์เป็นมิตรกับทุกคนมากในสนามบิน เจ็ทท์ชอบบินไปทั่วโลกเพื่อช่วยเหลือเด็กๆที่ส่งพัสดุ เมื่อใดก็ตามที่มีความยากลำบาก ซึ่งมักเป็นเพราะเจ็ทท์มีไร้ความสามารถ เจ็ทท์จะเรียกหาเพื่อนที่ดีที่สุดในซูเปอร์วิงส์ของเจ็ทท์มาช่วยเหลือ เจ็ทท์มีพลังเดิมเป็นเพียงผู้เดียวคือ เจ็ทท์สปีด แม้ว่าความสามารถจะดำเนินไป เจ็ทท์สามารถปรับตัวเข้ากับสภาพแวดล้อมใด ๆ นอกจากนี้เจ็ทท์ยังได้รับความรู้ความสามารถอื่นๆอีกมากมาย ในภาค 5 เจ็ทมีเพื่อนตัวน้อยชื่อว่า มินิเจ็ท
เฮลิคอปเตอร์สีชมพูและสีขาว งานหลักของดิซซีคือช่วยเหลือผู้อื่นในต้องการขอความช่วยเหลือของดิซซี ดิซซีเป็นเฮลิคอปเตอร์กู้ภัยที่มีติดกับเชือกกู้ภัยและอุปกรณ์ฉุกเฉิน ดิซซีมีทรงพลังมาก ตราบเท่าที่เจ็ทท์อยู่ในสถานการณ์ที่สำคัญและต้องการขอความช่วยเหลือ ดิซซีจะถูกส่งมาทันทีเพราะพวกเขาเป็นพันธมิตรที่ดีที่สุด! ในภาค 3 ดิซซีเป็นทีมนำของ Rescue Riders ในภาค 5 ดิซซีมีซูเปอร์เพ็ทตัวใหม่ชื่อว่า มินิดิซซี
เครื่องบินขับไล่สีน้ำเงินรุ่นเอฟ/เอ-18 ฮอร์เน็ท เจอโรมเชื่อว่าปัญหาบางอย่างบนหน้าของเจ็ทท์ สามารถแก้ไขได้ด้วยกิจวัตรการเต้น และคิดว่าเขาสามารถทำภารกิจกับซูเปอร์วิงส์คนอื่นได้ดีกว่าที่จะทำเองได้ ในภาค 3 เจอโรมถูกตัดบทเป็นตัวละครหลัก แต่เจอโรมเป็นทีมนำของ ทีมเจอโรม (ซึ่งก่อตั้งทีมโดยเจอโรมและพี่น้องสองคนของเจอโรมคือ เอโรมและเจอร์รี่ เครื่องบินขับไล่ที่ไม่ได้แปรงร่างเป็นหุ่นยนต์) ในการแข่งขันทีมผาดโผนเครื่องบิน แม้ว่าเจอโรมจะถูกถอดจากตัวละครหลัก บทเพลงยังคงแสดงชื่อของเจอโรมในเนื้อเพลงอย่างผิดพลาด ในขณะที่ตอนนี้พอลปรากฏตัวในช่องตั้งแต่ภาค 4 ในภาค 5 และ 6 เจอโรมไม่ปรากฏตัว แต่ในภาค 7 และเดอะมูฟวี่ เจอ​โรมมาร่วมงานกับซูปเปอร์​วิงส์​อีกครั้ง
เครื่องบินตำรวจสีน้ำเงินและสีขาว หนึ่งในงานของพอลคือเฝ้ายามป้องกันในสนามบินโลกช่วงกลางคืน ในช่วงเวลาที่พอลช่วยเจ็ทท์และคนอื่นๆโดยใช้ควบคุมการจราจรของพอลและทักษะนักสืบในบางสถานการณ์ เดิมทีพอลเป็นคนเข้มงวด แต่รักความสนุก แต่เมื่อปรากฏยังดำเนินต่อไป พอลได้คลายออกและเปลี่ยนเจอโรมเป็นผู้เชี่ยวชาญด้านการเต้นของซูเปอร์วิงส์ ในภาค 3 พอลเป็นทีมนำของ Police Patrol ในภาค 5 พอลมีซูเปอร์เพ็ทตัวใหม่ชื่อว่า มินิพอล
เครื่องบินสีส้มปีกสองชั้นกับใบพัดด้านหน้าขึ้นอยู่กับกรัมแมน เอฟ 2 เอฟ ปู่แอลเบิร์ตให้คำแนะนำทางความประพฤติเกี่ยวกับงานบางอย่างสำหรับเจ็ทท์ นอกจากนี้ปู่แอลเบิร์ตได้มีท้ายเครื่องบินเต็มไปด้วยสิ่งของที่เก็บรวมเมื่อเวลาผ่านไปจากช่วงที่ปู่แอลเบิร์ตยังหนุ่มๆเป็นนักผจญภัย ส่วนใหญ่โดดเด่นในการเป็นผู้ถ่ายทอดเทเลโฟโต้ กล้องที่สามารถเปลี่ยนขนาดเล็กใหญ่ของสิ่งที่ถ่ายได้เหมือนเจอโรม ในภาค 3 ปู่แอลเบิร์ตถูกตัดออกจากการเป็นตัวละครหลักในภาค 3 แต่บางตอนปรากฎตัวในภาคต่อมา ปู่แอลเบิร์ตไม่ปรากฎในภาค 5 แต่กลับมาปรากฎอีกครั้งในภาค 6 ปู่แอลเบิร์ตยังปรากฏตัวในภาค 7